Rokiškis

Rokiškis (leedu) (poola Rakiszki, vene keeles Ракишки, saksa keeles Rokischken) on valla staatusega linn Leedus Panevėžysi maakonnas, Rokiškise rajooni ja Rokiškise maavalla keskus. Rokiškis asub Laukupė kaldal merepinnast 133 meetri kõrgusel. Linna läbib Daugavpilsi ja Radviliškise vaheline raudtee. Linn asub Vilniusest 158 kilomeetri kaugusel. Linnas on raamatukogu. Haridust annavad üks gümnaasium, kutsekool ja kaks progümnaasiumit. Linnas on ka Panevėžysi kolleegiumi filiaal, kus antakse kõrgharidust turisminduse ja muusikapedagoogika vallas. Linnas asuvad koduloomuuseum ja aastal 2007 asutatud Kristuse sünni muuseum. Rokiškise vanalinn on urbanistliku mälestisena kaitse all. Vaatamisväärsusteks on veel aastal 1877 valminud katoliku kirik, aastail 1881–1885 valminud uusgooti stiilis kabel, Rokiškise mõisa hoonetekompleks, XIX sajandil valminud Rokiškise Kolgata, aastal 1939 valminud õigeusu kirik ja aastal 1947 valminud vanausuliste kirik. Rokiškis on tuntud seal valmistatava juustu poolest, "Rokiškio sūris" on Leedu suurimaid juustutootjaid. Rokiskise sõpruslinnaks on Pabianice. Linna järgi on nime saanud Darriwili lademe Rokiškise kihistu. Rokiškis asub vanal seelide asualal. Rokiškise mõisa mainiti esimest kord aastal 1499. Aastal 1500 mainiti esimest korda sealset kirikut ja kihelkonda. Aastal 1516 nimetati Rokiskist esimest korda linnaks. Aastal 1523 läks see Kroszyńskite valdusse, jäädes nende omandisse umbes 200 aastaks. Selle aja mälestuseks on linna vapil kujutatud küünlajalga. Rokiškise järgmised omanikud olid Tiesenhausenid. XVIII sajandi lõpus lasid nad rajada asula keskväljaku, mida ühendas mõisaga allee. Aastal 1810 oli see 13 mõisast koosneva valduse keskuseks. Tiesenhausenite initsiatiivil rajati asulasse võõrastemaja, telliselööv, pruulikoda, veski, haigla ja kool. Tiesenhausenite mälestuseks on linna vapil kujutatud härga. XIX sajandi keskel läks Rokiškis Przeździeckite valdusse; linna vapil on kujutatud ka selle suguvõsa sümboliks olev liilia. Tol perioodil oli Rokiškis ametlikult alev. Rokiškis hakkas kiiresti kasvama 1873. aastal valminud raudteeühenduse järel. 1920. aastal sai linnaõigused. Aastal 1925 rajati linna meierei, mis pani aluse sealsele juustutootmisele. Teise maailmasõja ajal hukati linna lähedal 3207 juuti, osa sealseist juutidest sunniti aga asuma Joniškisesse. Aastail 1961–1985 tegutses linnas lennujaam; Vilniusega pidasid sidet lennukid An-2. Linn oli aastal 2019 Leedu kultuuripealinnaks. 2011. aasta rahvaloenduse andmetel oli Rokiškise elanikest leedulasi 92,08%, venelasi 6,28%, poolakaid 0,39%, valgevenelasi 0,26% ja ukrainlasi 0,24%. Aastal 1923 oli Rokiškise elanikest leedulasi 48,88%, poolakaid 1,9%, venelasi 1,6%, valgevenelasi 0,25%, aga 46,54% linna elanikest moodustasid toona juudid. Enne Teist maailmasõda elas Rokiškises palju juute. 1897. aastal oli neid 2067 (75% elanikkonnast) ja 1939. aastal 3500 (40% elanikkonnast). Keskväljak Rokiškise kabel Õigeusu kirik Vanausuliste kirik Hoone keskväljakul Rokiškio sūris", Leedu suurimaid juustutootjaid Maja vanalinnas Rokiškise Kolgata kabel linna surnuaial Antonijs Urbšs – Läti vaimulik Stanisław Pławski – Poola poliitik Jakov Smuškevitš – Nõukogude sõjaväelane Monika Mironaitė – Leedu näitleja Konstantinas Puodėnas – Leedu majandustegelane ja esperantist Algirdas Brazauskas – Leedu president Eugenijus Kazimieras Jovaiša – Leedu moekunstnik Bronius Bružas – Leedu klaasikunstnik Antanas Trumpa – Leedu piimatööstur Loreta Graužinienė – Leedu poliitik Daiva Jodeikaitė – Leedu korvpallur Dangutė Mikutienė – Leedu poliitik Jolanta Vilutytė – Leedu korvpallur Martynas Šlikas – Leedu jäähokimängija Aušra Bimbaitė – Leedu korvpallur Raivydas Stanys – Leedu kõrgushüppaja Ignacy Tyzenhauz – Rzeczpospolita sõjaväelane, Rokiškise mõisakompleksi rajajaJevlampijus Laškovas Jevlampijus Laškovas – Leedu geoloog Resident population by city / town at the beginning of the year, vaadatud 12.02.2023. Ракишки. Энциклопедический словарь Брокгауза и Ефрона, Kd. 26 (51) : Рабочая книжка — Резолюция. С.-Петербургъ, 1899., 220 lk. Rokiškise kihistu Eesti Stratigraafia Komisjoni andmebaasis (vaadatud 22.08.2019) http://dir.icm.edu.pl/pl/Slownik_geograficzny/Tom_IX/503 https://web.archive.org/web/20160106073528/http://regionai.stat.gov.lt/lt/panevezio_apskritis/rokiskio_rajono_savivaldybe.html http://remember.org/docss.html Kultūros sostine Rokiškis taps 2019-aisiais "Arhiivikoopia". Originaali arhiivikoopia seisuga 1. august 2015. Vaadatud 14. mail 2016.{{netiviide}}: CS1 hooldus: arhiivikoopia kasutusel pealkirjana (link) https://statistikouzrasai.wordpress.com/atsisiuntimai/ Linna koduleht Linn portaalis vietoves.Lt